Маорски јазик

**Маорскиот**  (*te reo Māori*) е полинезиски јазик и мајчин јазик на староседелското население на Нов Зеланд - Маорите. Јазикот е еден од трите официјални јазика во државата, прогласен како таков во 1987 година. Маорскиот е дел од групата на источнополинезиски јазици и е сроден со куковоостровскиот маорски, туамотскиот и тахитскиот јазик. Според истражувањето од 2001 година, бројот на возрасни луѓето кои течно го зборуваат јазикот се движи на околу 9% од вкупното маорско население, илиу 29.000 возрасни лица.

## Загрозеност
Од вкупно 4 милиони жители на Нов Зеланд, само околу 1,000,000 од нив се од полинезиско потекло. Од нив пак, само околу 15% умеат да го зборуваат Маорскиот јазик на нивните предци.  Овој јазик ги има следните слични проблеми како и ирскиот келтски јазик:
* во последниов век се претворил во малцински јазик иако бил главен пред тоа
* се зборува во островска држава со мал број на жители
* англискиот јазик сѐ повеќе е застапен во секојдневниот живот
* се смета дека овој јазик изумира

## Класификација

Споредбената лингвистика го класифицира маорскиот јазик како полинезиски јазик, поточно дел од подгрупата на тахитски јазици од групата на источнополинезиски јазици. Во оваа група на источнополинезиски јазици се и тахитскиот, раротонганскиот, хавајскиот и рапанујскиот, меѓу другите. Маорските говорници веруваат дека јазиците од Куковите Острови, меѓу кои и раротонганскиот, се најлесните за нив полинезиски јазици во поглед на разбирање и говорење.

## Примери

### Календар
Уште од времето на мисионерите, маорскиот користел транслитерација на англиските имиња за денови и месеци. Од 1990 година, Маорската јазична комисија промовирала нов („традиционален“) сет називи. Новите имиња немаат еквиваленти од предевропскиот период, но се совпаѓаат со потеклото на англиските називи (на пример, hima = moon [месечина]). Комисијата при изработката на месеците се засновала на традиционалниот племенски месечев календар.

## Наводи

## Литература
* Banks, Sir Joseph. *The Endeavour Journal of Sir Joseph Banks, Journal from 25 August 1768 – 12 July 1771*. Project Gutenberg. Also available on Wikisource.
* Biggs, Bruce (1994). *Does Māori have a closest relative?* In Sutton (ed.) (1994), pp.&nbsp;96–105.
* Biggs, Bruce (1998). *Let's Learn Māori*. Auckland: Auckland University Press.
* Biggs, Bruce (1988). *Towards the study of Maori dialects.* In Ray Harlow and Robin Hooper, eds. *VICAL 1: Oceanic languages. Papers from the Fifth International Conference on Austronesian linguistics. Auckland, New Zealand. January 1988*, Part I. Auckland: Linguistic Society of New Zealand.
* Bauer, Winifred (1997). *Reference Grammar of Māori*. Auckland: Reed.
* Bauer, Winifred (1993). *Maori*. Routledge. Series: Routledge descriptive grammars.
* Clark, Ross (1994). *Moriori and Māori: The Linguistic Evidence*. In Sutton (ed.) (1994), pp.&nbsp;123–135.
* Harlow, Ray (1996). *Maori*. LINCOM Europa.
* Harlow, Ray (1994). *Māori Dialectology and the Settlement of New Zealand*. In Sutton (ed.) (1994), pp.&nbsp;106–122.
* Goodall, Maarire, & Griffiths, George (1980). *Maori Dunedin.* Dunedin: Otago Heritage Books.
* 

## Поврзано

* Маори
*Нов Зеланд
* Недела на маорскиот јазик
* Куковоостровски маорски јазик

## Надворешни врски
*
* Маорски јазичен акт 1987 
* Маорски јазични образовни ресурси
* Маорска јазична комисија 
* Колекција историски маорски весници
* Маорска фонологија 
* maorilanguage.net - страница за изучување основен маорски
* Седмица на маорскиот јазик 
* Публикации за маорскиот јазик 
* Чести маорски зборови

*
Категорија:Јазици на Нов Зеланд